cyanic-selkie/wikianc huggingface dataset:
Skerptandbaber
Habitat
Die vis kom regdeur Afrika voor in feitlike alle varswaterstelsels. Die vis oorleef gemaklik in slegte watertoestande en kan asemhaal met 'n spesiale kamer bokant die kieue. Dit kruip oorland om by ander waterplekke uit te kom en vreet feitlik enigiets. Die wyfie lê haar eiers gedurende die somerreën.
O'Neill se kothuis
Agtergrond
Peter Hayward de Bary het Suid-Afrika die eerste keer besoek toe hy net 18 jaar oud was. Met sy tweede besoek het hy die Scoble-familie ontmoet en op hul dogter Bessy verlief geraak. Hy het die eiendomme Amajuba en N’Quela (Inkwelo) om en by in 1870 gekoop en ŉ huis daarop begin bou. Bessy het die kothuis se hoeksteen gelê. ŉ Bottel met die datum waarop konstruksie begin het daarin, is in die muur vasgepleister. Dit was Peter se idee om ŉ wit kruis in die voorste gewel in te bou, waar dit vandag steeds sigbaar is. Bessy was baie lief vir rose en het hul kothuis “Rosedale” genoem. In 1878 het Peter die plaas, wat toe Stonewall genoem is, aan John O’Neill verkoop, wie dit op sy beurt aan sy broer Richard Charles (“Ou Gert”) O’Neill oorgedra het. In Maart 1881 het die aanvanklike vredesonderhandelinge tussen Boer en Brit wat die Eerste Vryheidsoorlog tot ŉ einde sou bring, in O’Neill se kothuis plaasgevind. ŉ Paar van die gesneuwelde Britse soldate is in ŉ klein begraafplaas voor die huis begrawe.
Marshall McLuhan
Herbert Marshall McLuhan (21 Julie 1911, Edmonton, Kanada – 31 Desember 1980) was 'n Kanadeese filosoof en wetenskaplike. Sy hooffokus was mediastudies en mediateorie. Hy was die grondlegger van die konsep "globale dorp" (global village). Hierdie konsep word deur McLuhan vir die eerste keer geformuleer in 1959, lank voor die voorkoms van 'n "globale dorp" (met die opkoms van die Internet en die Wêreldwye web) vir almal 'n realiteit geword het.
Mo'Nique
Mo'Nique (gebore 11 Desember 1967) is 'n Amerikaanse aktrise, vervaardiger, en skryfster. Sy is bekend vir haar rolle in die rolprente Domino (2005) en Precious (2009), en in die televisiereeks The Parkers (1999).
Marshall McLuhan
Lewensloop
Herbert Marshall McLuhan is gebore in Edmonton, Alberta, die seun van Elsie Naomi (née Hall) en Herbert Ernest McLuhan, beide gebore in Kanada. Hy word groot in Winnipeg, Manitoba, en gaan skool aan die Kelvin Tegniese skool voordat hy begin studeer aan die universiteit van Manitoba in 1928.
Na 'n jaar as ingenieurstudent verander hy vakke en verwerf 'n BA-graad in 1933. Hy verwerf die universiteit se goue medalje vir Geesteswetenskappe en wetenskappe. Hy verwerf 'n MA-graad (1934) in Engels aan die Universiteit yan Manitoba. Hy wou graag in Engeland studeer en word aanvaar deur die Universiteit van Cambridge, nadat hy nie daarin kon slag om 'n Rhodes-beurs na Oxford Universiteit te kon bekom nie. In Maart 1937 het McLuhan toegetree tot die Rooms-Katolieke Kerk. McLuhan het sy hele lewe 'n toegewyde katoliek gebly. Hy behaal sy Ph.D. in Desember 1943 aan Cambridge.
McLuhan sterf in 1980 aan 'n breinbloeding. Verskillende institute in die wêreld word vernoem na McLuhan, byvoorbeeld die Maastricht McLuhan Institute (MMI), verbonde aan die Universiteit Maastricht.
Werk
McLuhan verwerf bekendheid in die jare sestig met boeke soos Understanding Media: The Extensions of Man en The Medium is the Massage: An Inventory of Effects (sic). Die titel is 'n verwerking van McLuhan se gereelde aangehaalde stelling "The medium is the message". Hy beweer dat die media 'n verlengstuk is van die menslike sintuie en sowel die individu as die gemeenskap op 'n bepalende wyse beïnvloed. Hy verdeel die kommunikasiemiddele in 'warm' (met hoë intensiteit, soos radio en film) en 'koel' (lae intensiteit, soos telefoon en televisie).
Hoewel sommige van sy stellings as omstrede gesien word, twyfel weinig aan sy kernbewering: "Om die huidige wêreld te begryp moet mens die media begryp".
O'Neill se kothuis
Die O’Neills
Die O’Neill-familie se wortels lê in Ierland, by die konings van Donegal (c. 360 n.C.). Gedurende die vroeë 1800s het Richard Charles O’Neill by die Britse weermag aangesluit en in Indië diens gedoen. Met die familie se terugkeer na Brittanje via Suid-Afrika, het hul jongste kind baie seesiek geword, sodat hulle by Port Elizabeth afgeklim het. Hulle het eers in die Oos-Kaap gevestig, maar later by die Groot Trek aangesluit. Die familie het aanvanklik naby Smithfield gebly, toe Winburg in die Vrystaat en eindelik in die Transvaal.
Een van hul seuns, John O’Neill, het die plaas Belfast noord van die Majubaberg in 1862 gekoop en later ook die plaas Stonewall suidoos van Majuba, wat hy in 1878 aan sy broer Richard Charles oorgedra het.
Richard was ook as “Ou Gert O’Neill” bekend en het daar gewoon tot en met sy dood in 1907. Hy was met Elizabeth Maria Crouse getroud, wie in 1902 gesterf het. Albei is in die familiebegraafplaas agter die huis begrawe, saam met ander familielede.
Die plaas is in 1978 deur Dr Briscoe gekoop en dit behoort vandag steeds aan die Briscoe-familie.
Die bewaringsbestuur van die terrein is in 2011 deur die Erfenisstigting oorgeneem en die huis en stal is in 2013 gerestoureer.
Walter Scheel
Walter Scheel ( Duitse uitspraak: [ˈvaltɐ ˈʃeːl]; 8 Julie 1919 - 24 Augustus 2016) was 'n Duitse politikus. Hy was 'n lid van die Vrystaatse Demokratiese Party van Duitsland (FDP) en dien eers in 1961-66 in die regering as federale minister van ekonomiese samewerking en ontwikkeling. Hy het die FDP van 1968 tot 1974 gelei.
Tydens die kanselierskap van Willy Brandt was Scheel Federale Minister van Buitelandse Sake en Visekanselier. Scheel word waarnemende kanselier van Wes-Duitsland van 7 tot 16 Mei 1974 ná Brandt se bedanking ná die Guillaume-aangeleentheid. Hy is kort daarna tot president verkies en bly tot 1979. Scheel was lid van die Evangeliese Kerk in Duitsland.
Swartwoudklok
Die term Swartwoudklok (Duits: Schwarzwälder Uhr of Schwarzwalduhr) verwys na verskillende tipes klokke wat in die Duitse bergreeks Swartwoud vervaardig is. Die eerste dekoratiewe koekoekklok, die bekendste ontwerp van alle Swartwoudklokke, is volgens oorlewering in 1737 deur Franz Anton Ketterer in Schönwald vervaardig.
Houtspilklok
Houtspilklokke is die oudste bekende tipe van Swartwoudklokke. Die klokke is aangedryf deur houtspille, wat op houtplaatjies aangebring is, en 'n gladde veldsteen, wat met 'n teengewig aan 'n snoer opgehang is. Die klokke se looptyd het twaalf uur beloop. Sedert die tweede helfte van die 18de eeu is die tandwiele van die klokke van geelkoper gemaak, alhoewel die klokke nog steeds van houtrame en -plaatjies voorsien is.
<br style="clear:both" />
Axinyssa flavolivescens
Axinyssa flavolivescens is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Swartwoudklok
Lakbordklok
Lakbordklokke is gewone hangklokke, wat sedert die middel van die 19de eeu vervaardig is. Hierdie kloktipe het destyds sowat die helfte van die klokproduksie in die Swartwoud verteenwoordig. 'n Aantal bordskilders het pragtige klein kunswerke geskep. Die klokke se lakborde is handgeskilder en van lakwerk voorsien. Die lakborde, slagwerke en later ook die koekoekgeluid het 'n tipiese kenmerk van swartwoudklokke geword.
Axinyssa flavolivescens
Die spons behoort tot die genus Axinyssa en tot die familie Halichondriidae. Die wetenskaplike naam van die spesie is die eerste keer geldig gepubliseer in 1992 deur Hofman & Kielman.
Swartwoudklok
Lakbordklok
'n Besondere soort lakbordklok is die sogenaamde huweliksklok. Hulle is aan bruidspare geskenk, en die name van die paar is op die lakbord aangeteken.
'n Groot aantal lakbordklokke is onder meer na Frankryk uitgevoer, en die klokvervaardigers uit die Swartwoud het hier baie filiale gestig, wat die klokke bemark het. Die motiewe van die klokke, wat vir die Franse mark vervaardig is, het die modes van die tyd weerspieël. Toe die Franse koning Karel X in 1827 vir die eerste keer 'n kameelperd in Parys vertoon het, is lakborde van 'n kameelperd en twee negers voorsien.<br style="clear:both" />
Jockele-klok
<br style="clear:both" />
Sorg-klok
Die Sorg-klok is 'n baie klein hangklok met 'n piepklein uurwerk en 'n bord, wat net 7 sentimeter hoog is. Die klok is vernoem na die Sorg-gesin, wat hierdie klokke omtrent 1820 vir die eerste keer in Neustadt vervaardig het. Sorg-klokke is baie skaars en gewild by versamelaars.
<br style="clear:both" />
Koekoekklok
Die koekoekklok is die bekendste tipe swartwoudklok, wat deur middel van twee pype die roep van die inheemse koekoek naboots. Hierdie klokke is vir die eerste keer in die tydperk tussen 1730 en 1750 in die Swartwoud vervaardig.
Die huidige tipe koekoekklok, wat wêreldwyd bekend is, gaan terug op 'n ontwerp van die argitektuur-professor Friedrich Eisenlohr uit Karlsruhe, wat feitlik 'n miniatuurweergawe van sy spoorweghuise was. Die ontwerp is tydens 'n wedstryd van die Klokmakersskool Furtwangen in die jaar 1852 met 'n prys bekroon. Die klokke se houtborde is dikwels met figure uit die Swartwoud se natuurlewe soos eekhorinkies en herte versier. Ander klokke spog met beweeglike figuurtjies, wat op die maat van die slingering of met die klokslag dans en tiekiedraai.
<br style="clear:both" />
Figure-klok
Naas die koekoekklokke is ook ander outomatiese klokke in die Swartwoud vervaardig, wat in die vaktaal "figureklokke" (Duits: Figurenuhren) en in die plaaslike dialek "mannetjiesklokke" (Duits-Alemannies: Männleuhre) genoem is. Die geskilderde figuurtjies kon dikwels hulle oë elke sekonde op die maat van die klok laat rol, klokke is gelui of klein soldaatjies is beweeg.
<br style="clear:both" />
Fluit- of Musiekklok
Dikwels is die klokke aan 'n musiekwerk gekoppel, wat van fluite, harpe of 'n glasklokkespel voorsien was, wat met die klokslag 'n aantal wysies laat klink het. Net 'n klein aantal klokmakers het oor die nodige tegniese kennis beskik wat nodig is om hierdie soort klokke te kan vervaardig. In die fluitklokke het klein blaasbalkies hout- of metaalpype van lug voorsien en wysies laat klink. Ook glas- en metaalklokke is gebruik. In die sogenaamde harpklokke is snare met leerhamertjies getokkel.
Groot outomatiese speelklokke is op aanvraag vervaardig en dikwels tydens wêreldtentoonstellings vertoon.
<br style="clear:both" />
Regulator
Regulators was in die tydperk tussen 1880 en 1930 die gewildste tipe klokke in Duitsland, wat veral in woonkamers opgehang is. Hierdie klokke is in die Swartwoud al vroeg industrieel vervaardig. Die klokke is noukeurig vervaardig met baie presiese tydmeters. Hulle is van houtkaste voorsien en het aan die voorkant met glasdeure gespog.
<br style="clear:both" />
Wekker
Met die begin van die industrialisering het wekkers een van die gewildste produkte van die Swartwoudse klokkenywerheid geword. In die jaar 1905 is 4,1 miljoen wekkers vervaardig, wat 70,7 persent van die totale produksie van die klokbedryf verteenwoordig het. Die standaardtipe in die tydperk tussen 1890 en 1930 was die sogenaamde babawekker, 'n ronde klok, wat van metaal vervaardig is, en waarop 'n bel aangebring is.
<br style="clear:both" />
Radiotydseinklokke
Die eerste klokke wat radiotydseine kon opvang, is eweneens in die Swartwoud vervaardig. Danksy die miniaturisering het die maatskappy Junghans in Schramberg reeds in 1985 die eerste radiografiese klok bekend gestel. Later is wekkers en in 1990 uiteindelik ook horlosies aangebied. Radiogolwe kon die plastiekkas van hierdie horlosis deurdring, sodat die geïntegreerde antenne die seine kon opvang.
Die klokke en horlosies is danksy die radiotydsein, wat hulle om twee uur elke nag ontvang het, met die radiostasie DCF77 gesinchroniseer. Ook die kalender is net soos somer- en wintertyd outomaties aangepas.
Die horlosie Junghans Stratos, wat op die prent getoon word, spog met 'n kas, wat van swart glansende keramiek vervaardig is. Die horlosie loop met sonenergie; op sy wyserplaat is klein dunfilm-sonenergieplate op glas aangebring.
Verwysings
Alle afbeeldings, behalwe die eerste, is afkomstig van die Deutsche Uhrenmuseum Furtwangen (Duitse Klokmuseum in Furtwangen, Duitsland) se webtuiste.
Rod Colbin
Rod Colbin (23 November 1923 – 4 Februarie 2007) was 'n Amerikaanse akteur. Hy was bekend vir sy rolle in die rolprente John Hus (1977) en Torchlight (1985), en in die televisiereekse Man Against Crime (1949) en Remington Steele (1982).
Gustav Heinemann
Gustav Walter Heinemann (23 Julie 1899 - 7 Julie 1976) was 'n Duitse politikus. Hy was burgemeester van Essen van 1946 tot 1949, Wes-Duitse minister van Binnelandse Sake van 1949 tot 1950, Minister van Justisie van 1966 tot 1969 en president van die Bondsrepubliek Duitsland (Wes-Duitsland) van 1969 tot 1974.
Lisa Arch
Lisa Arch (gebore 23 November 1971) is 'n Amerikaanse aktrise en skryfster. Sy is bekend vir haar rolle in die rolprente Dirt Merchant (1999), Legally Blonde (2001), Guess Who (2005), en Evan Almighty (2007).
Bill Shirley
Bill Shirley (6 Julie 1921 – 27 Augustus 1989) was 'n Amerikaanse akteur. Hy was bekend vir sy rolle in die rolprente Flying Tigers (1942), Oh, You Beautiful Doll (1949), I Dream of Jeanie (1952), en Sleeping Beauty (1959).
Wendy Moniz
Wendy Moniz (gebore 19 Januarie 1969) is 'n Amerikaanse aktrise. Sy is bekend vir haar rolle in die televisiereekse Guiding Light (1952), Nash Bridges (1996), The Guardian (2001), en Damages (2007).
Shojiro Sugimura
Shojiro Sugimura (杉村 正二郎) is 'n voormalige Japannese sokkerspeler. Hy het vir die Japannese nasionale sokkerspan uitgedraf.
Platorandperdepram
Die platorandperdepram (Zanthoxylum thorncroftii) is 'n boom wat endemies aan die provinsies Limpopo en Mpumalanga van Suid-Afrika is. Die spesie se FSA-nommer is 255.3.
Waardenburg
Waardenburg is 'n nedersetting in die munisipaliteit West Betuwe in die provinsie Gelderland in Nederland.
Langtoonstrandloper
Die Langtoonstrandloper (Calidris subminuta) is 'n skaars voël en somerswerwer wat leef op die modderoewers van varswatermassas. Die voël is 14 cm lank, 20 - 35 g groot met 'n vlerkspan van 32 cm. In Engels staan die voël bekend as die Long-toed Stint.
Montenegro de Cameros
Montenegro de Cameros is 'n munisipaliteit in die provinsie Soria in die Spaanse outonome gebied Kastilië en León.
Renosterkoffie
Die renosterkoffie (Kraussia floribunda) is 'n struik wat tot 6 m hoog kan word; dit kom voor in KwaZulu-Natal, Limpopo en Mpumalanga asook Eswatini en Mosambiek. Die boom se FSA-nommer is 700.1.
Xonxa-dam
Die Xonxadam is geleë in die Wit-Keirivier ongeveer 25 km oos van Queenstown in die Oos-Kaap, Suid-Afrika. Huishoudelike en besproeiingswater word aan die gemeenskap voorsien.
Die Xonxadam is 934 meter bo seespieël. Dit beslaan 13,7 vierkante kilometer. Die hoogste punt in die gebied is Bangindlala, 1 746 meter bo seespieël, 15 km noord van Xonxa-dam. Die gebied rondom Xonxadam is byna heeltemal bedek met plantegroei. Dit beslaan 4,4 km van noord na suid en 8,3 km van oos na wes.
Klimaat
Die klimaat is koud en droog. Die gemiddelde temperatuur is 18 °C. Die warmste maand is Januarie, teen gemiddeld 24 °C, en die koudste Junie teen 10 °C. Die gemiddelde reënval is 926 mm per jaar. Die natste maand is Desember, met 169 mmm reën, en die droogste Mei, met 18 mm.
2015 Belgiese Grand Prix
Die 2015 Formule Een Belgiese Grand Prix is op 23 Augustus 2015 op die Circuit de Spa-Francorchamps, in België, gehou. Dit was die elfde wedren van die kampioenskapseisoen en is deur Lewis Hamilton in 'n Mercedes gewen.
Canon EF 17–40mm lens
Die EF 17–40mm 4L USM lens is 'n wyehoeklens deur Canon Inc. vervaardig. Die lens het 'n EF-lenspassing om te kan werk met die EOS-lyn van kameras. Behalwe vir die voorste element, is dit verseël teen stof en water, en beskik oor 'n diafragma wat steeds byna sirkelvormig bly van 4 tot 8.
Aanbod
Die 17–40mm is die goedkoopste van Canon se huidige wyehoekzoemlense vir volraamliggame, met die EF 16–35mm 4L IS USM en EF 11–24mm 4L USM wat duurder, en die EF 16–35mm 2.8 L USM wat beide vinniger en duurder is. Dit weeg slegs 475 g, met afmetings van 83.5 mm x 96.8 mm, en is 'n gewilde keuse by baie fotograwe as gevolg van sy ligte en kompakte grootte. As 'n lid van die L-reeks is die 17–40mm 'n goeie plaasvervanger vir die 16–35mm 2.8 lens, wat swaarder is en ongeveer dubbel soveel kos. Let egter daarop dat Canon deesdae 'n beeldgestabiliseerde 16–35mm 4-lens vir sowat $300 meer as die 17-40 verkoop.
Hierdie lens is ook 'n gewilde opgradering van die voorraadstellens op baie van Canon se EOS digitale kameras, die EF-S 18–55mm 3.5–5.6, vir diegene wat nog steeds 'n wyehoeklens benodig. Op 'n gekropte sensor, het dit 'n 35 mm ekwivalente fokuslengte van 27–64mm. In hierdie rol vergelyk dit met die EF-S 17–55mm lens.
Metgesellense
Hierdie lens word dikwels saam met 'n L-reeks-telefotolens, soos die EF 28–300mm 3.5–5.6 L USM of enige van die EF 70–200mm familie van lense (4L USM, 4L IS USM, 2.8 L USM, 2.8 L IS USM, 2.8 L IS USM II) gebruik.
Henry Bartle Frere
Sir Henry Bartle Edward Frere (Wallis, 29 Maart 1815 – 29 Mei 1884) was 'n Britse goewerneur aan die Kaapkolonie.
Hy word in 1834 aangestel in die Indiese staatsdiens en vertrek na Bombaai. In 1862 word hy aangestel as goewerneur van Bombaai en in 1867 word hy lid van die Raad vir Indië. In 1876 word hy tot ridder geslaan. In 1877 word hy spesiaal deur lord Carnarvon as goewerneur van die Kaapkolonie en hoë kommissaris in Suid-Afrika benoem om federasie van die Suid-Afrikaanse geweste tot stand te bring. Die volgende jaar kom hy in hewige botsing met die eerste minister van die Kaapkolonie, John Molteno, oor die grensoorlog, en ontbind sy ministerie. Gordon Sprigg stel 'n nuwe kabinet saam. Daarna vertrek Frere na Natal, waar sy ultimatum aan Cetshwayo die Anglo-Zoeloe-oorlog ontketen. In 1880 word hy as goewerneur teruggeroep en na Londen ontbied om aanklagte van wanbestuur in die gesig te staar. Hy sterf op 29 Mei 1884 en word in die St. Paulus-katedraal begrawe.
Die dorp Frere in KwaZulu-Natal, Mount Frere in die Oos-Kaap en die Frere-hospitaal in Oos-Londen is na hom vernoem en Lady Frere, in dieselfde provinsie, na sy vrou.
Noah Huntley
Noah Huntley (gebore 7 September 1974) is 'n Engelse akteur. Hy is bekend vir sy rolle in die rolprente Event Horizon (1997), 28 Days Later... (2002), The Chronicles of Narnia: The Lion, the Witch and the Wardrobe (2005), en Snow White and the Huntsman (2012).
Hunne
Gelaatstrekke en gebruike
Alle oorblywende verslae is opgestel deur vyande van die Hunne, en geeneen beskryf die Hunne as aantreklik in terme van moraliteit of gelaatstreke nie.
Jordanes, 'n Goot, wat berig uit Italië in 551 n.C., 'n eeu na die val van die Hunse ryk, beskryf die Hunne as 'n "ras van woestaards, wat eerstens in die moerasse tuis was, - 'n verdwergde, vuil en bekrompe stam, kwalik menslik, en sonder enige taal behalwe een wat kwalik 'n ooreenkoms met menslike spraak getoon het.
Jordanes het ook Priscus se beskrywing van Attila die Hun aangehaal, wat naamlik die keiser van die Hunne was van 434 tot 453 n.C.: "Kort van statuur, met 'n breë bors en groot kop; sy oë was klein, sy baard dun en gepeper met grys; en sy neus was plat, en sy vel was gekleurd, aanduidend van sy afkoms."
Dennis Cole
Dennis Cole (19 Julie 1940 – 15 November 2009) was 'n Amerikaanse akteur. Hy was bekend vir sy rolle in die rolprente Pretty Smart (1987) en Dead End City (1988), en in die televisiereekse The Young and the Restless (1973) en The New Mike Hammer (1984).
Debra Monk
Debra Monk (gebore 27 Februarie 1949) is 'n Amerikaanse aktrise en vervaardiger. Sy is bekend vir haar rolle in die rolprente The Bridges of Madison County (1995), The Devil's Advocate (1997), en One for the Money (2012), en in die televisiereeks NYPD Blue (1993).
Prosus
Maatskappye
Prosus het onder andere belange in die volgende firmas: die Russiese mediagroep Mail.ru Groep, die Suid-Afrikaanse betalingsplatform PayU, die voedselafleweraar Delivery Hero, iFood, Classifieds, OLX, Fintech, PaySense, Swiggy, Etail, eMag, Travle, C Trip. Ten tyde van sy beursgang het die Chinese internetbedryf Tencent 84% van Prosus se netto batewaarde verteenwoordig. Prosus besit 31,1% van die aandele van Tencent en dit is in 2001 gekoop vir $32 miljoen. By die vorming van Prosus was die waarde van die belegging in Tencent $131 miljard en het dit die grootste bydrae tot Prosus se wins gelewer. Prosus rig sy werksaamhede veral op die Volksrepubliek China, Indië, Rusland, Oos- en Sentraal-Europa, Noord- en Latyns-Amerika, Suidoos-Asië, die Midde-Ooste en Afrika.
Bestuur
Die besturende direkteur is die Hollander Bob van Dijk en onder die direkteure is bekende Suid-Afrikaanse sakelui soos Koos Bekker, Ben van der Ross, Debra Meyer, Henk du Toit, Cobus Stofberg en Rachel Jafta. Die hoofkantoor is gevestig in Hoofddorp in Nederland.
Geskiedenis
Die maatskappy het voorheen bekend gestaan as Myriad International Holdings. Naspers het sy buitelandse belange na Prosus oorgeplaas en sedert 11 September 2019 word aandele in Prosus op die Euronext-beurs in Amsterdam sowel as die Johannesburgse aandelemark verhandel. Op daardie dag het 'n aandeel in Prosus €58,78 gekos en was die maatskappy op Shell en Unilever na die grootste maatskappy genoteer op die Amsterdamse effektebeurs. Naspers besit 'n ¾ van die aandele in Prosus.
2013 Superrugbyseisoen
Die 2013 Superrugbyseisoen het in Februarie 2013 afgeskop met voorseisoenwedstryde wat van middel Januarie gespeel is. Dit was die derde seisoen van die vergrote 15-span-toernooi en die 18de van die rugbykompetisie tussen provinsiale spanne van die suidelike halfrond. Daar is elke naweek van 15 Februarie tot 13 Julie gespeel (met ’n drie-week breuk tussen rondtes 17 en 18 vir internasionale wedstryde) en die eindwedstryd is op 3 Augustus 2013 beslis.
Die boonste span in elke groep, asook die volgende drie spanne op die algehele punteleer ongeag hul plek in die groep, het in die uitspeelwedstryde gespeel. Die boonste twee groepwenners (op die basis van die algehele punteleer) het die eerste ronde van die uitspeelwedstryde ’n loslootjie ontvang. In die eerste ronde van die uitspeelwedstryde was die derde groepwenner nommer drie met ’n tuiswedstryd teen die span wat sesde op die algehele punteleër geëindig het. Die span wat vierde was op die algehele punteleër het in ’n tuiswedstryd teen die span wat vyfde was, uitgespeel. In die halfeindrondes het die tweede groepwenner uitgespeel teen die span wat die eerste uitspeelronde gewen het en die hoogste op die punteleër was. Die eerste groepwenner het dan teen die ander uitspeelrondewenner gespeel. Die eindronde was ’n tuiswedstryd vir die span wat die hoogste op die algehele punteleër geëindig het.
Op 16 Augustus 2012 is bekendgemaak dat die Southern Kings aan die seisoen gaan deelneem. Die span is ingesluit ten koste van die Lions weens hulle teleurstellende seisoen in 2012. Die Lions het egter die geleentheid na afloop van die 2013-seisoen aangegryp tydens twee promosie/relegasiewedstryde en die Kings toe met 'n beter puntetotaal geklop. Hulle word nou die vyfde span in die Suid-Afrikaanse konferensie vir die 2014 Superrugbyseisoen.
Voorste driedrukkers
Bron: SARugby.co.za Besoek om 9:00 op 13 Julie 2013
Voorste puntemakers
Bron: SARugby.net
Blou Polisie
Die Blou Polisie, meer korrek vertaal as Die Vlootblou Polisie (Granatowa policja in Pools), was die gewilde naam vir die Poolse polisie wat met Nazi-Duitsland saamgewerk het tydens die Tweede Wêreldoorlog. Die naam verwys na die blou uniforms wat deur die lede van die polisie gedra is.
Die Blou Polisie is deur Nazi-Duitsland gestig as 'n paramilitêre hulppolisiemag wat moes help om die orde te hou in die Duits-beheerde dele van Pole. Soortgelyke organisasies het in al die besette lande bestaan. Die polisiemag het oorspronklik slegs kriminele agtervolg, maar is later ook gebruik om smokkeling teen te werk en ook om teen die Joodse bevolking in die ghettos op te tree. Dit is amptelik deur die Poolse Komitee vir Nasionale Bevryding op 27 Augustus 1944 ontbind.
Max Showalter
Max Showalter (2 Junie 1917 – 30 Julie 2000) was 'n Amerikaanse akteur. Hy was bekend vir sy rolle in die rolprente Vicki (1953), Niagara (1953), Indestructible Man (1956), en Sixteen Candles (1984).
Gordon Sprigg
Hy kom in 1858 om gesondheidsredes na die Kaap en besluit om daar te bly. In 1869 word hy gekies as lid van die Kaapse Wetgewende Vergadering vir Oos-Londen. Hy ondersteun John Molteno in sy stryd om selfregering en word vyf jaar later eerste minister van die Kaapkolonie. Sy ministerie kom in 1881 tot 'n val, maar in 1884 word hy minister van finansies in die ministerie van sir Thomas Upington. In 1886 word hy vir die tweede maal eerste minister en word geridder. In 1890 word sy ministerie verslaan oor spoorwegsake, maar ses jaar later begin sy derde termyn as eerste minister. William Schreiner verslaan hom in 1898, maar in 1900 word hy vir die vierde maal eerste minister. Sy politieke loopbaan kom in 1904 tydelik tot 'n einde toe hy uittree nadat hy in die algemene verkiesing in sy kiesafdeling Oos-Londen verslaan is. Hy keer in 1908 terug tot die politiek as lid vir Oos-Londen. Hy sterf in 1913 in Wynberg.
Heinrich Lübke
Karl Heinrich Lübke ( Duitse: [ˈhaɪnʁɪç ˈlʏpkə]; 14 Oktober 1894 - 6 April 1972) was 'n Duitse politikus wat van 1959 tot 1969 die tweede president van die Bondsrepubliek Duitsland (Wes-Duitsland) was.
Voor sy presidentskap dien hy as Federale Minister van Landbou. Behalwe vir die landbou, was hy geïnteresseerd in die stand van ontwikkelende lande. Die gematigde konserwatiewe het aan die einde van sy loopbaan aan verswakte gesondheid gely, en is bekend vir 'n reeks verleentheid wat voortspruit uit sy gesondheidskwessies. Lübke het drie maande voor die geskeduleerde einde van sy tweede termyn bedank.
Ichirō Mizuki
Ichirō Mizuki (水木一郎 Mizuki Ichirou), gebore as Toshio Hayakawa (早川俊夫 Hayakawa Toshio) ( 7 Januarie, 1948 - 6 Desember 2022) in Tokyo was 'n Japannese sanger, komponis en akteur. Hy is veral bekend vir sy temaliedere van anime en tokusatsu.
In 1999, tree hy op in die "1000-lied konsert" by die Kawaguchiko Stellar Theater, Yamanashi. Ichirō Mizuki sing 1000 liedjies in 24 uur tydens die konsert.
Filmografie
Anime Tokusatsu Videospel
Richard von Weizsäcker
Richard Karl Freiherr von Weizsäcker ( Duitse: [ˈʁɪçaɐ̯t fɔn ˈvaɪtszɛkɐ] (luister); 15 April 1920 - 31 Januarie 2015) was 'n Duitse politikus (CDU), wat van 1984 tot 1994 as president van Duitsland gedien het (van Wes-Duitsland 1984–1990 en van die herenigde Duitsland 1990–1994). Hy is gebore in die Weizsäcker-familie, wat deel was van die Duitse adel, en neem sy eerste openbare ampte in die Evangeliese Kerk in Duitsland.
Hy is 'n lid van die CDU sedert 1954 en word in 1969 tot parlementslid verkies. Hy het voortgegaan om 'n mandaat te hou as lid van die Bundestag totdat hy regerende burgemeester van Wes-Berlyn word na die verkiesing in 1981. In 1984 word Richard von Weizsäcker tot president van die Bondsrepubliek Duitsland verkies en in 1989 word hy vir 'n tweede termyn herkies. Hy is nogtans saam met Theodor Heuss, een van slegs twee presidente van die Bondsrepubliek Duitsland, wat twee volledige termyn van vyf jaar bedien het. Tydens sy tweede termyn as president op 3 Oktober 1990 sluit die vyf deelstate van die voormalige Duitse Demokratiese Republiek en Oos-Berlyn by die Bondsrepubliek Duitsland (Duitse hereniging) aan, wat von Weizsäcker die eerste demokratiese gelegitimeerde staatshoof van Duitsland as 'n heel sedert die Rykse president Paul von Hindenburg op 2 Augustus 1934 in sy amp gesterf het.
Hy word beskou as die gewildste van die presidente van Duitsland, wat veral met sy onpartydigheid in ag geneem word. Sy optrede het hom dikwels in stryd met sy partykollegas, veral jarelange kanselier Helmut Kohl, gesien. Hy was veral bekend vir sy toesprake, veral die een wat hy gelewer het tydens die 40ste herdenking van die einde van die Tweede Wêreldoorlog in Europa op 8 Mei 1985. Na sy dood is sy lewe en politieke werk baie geprys, met The New York Times wat na hom verwys as "'n bewaarder van die nasie se morele gewete".
Bontfraiingpoot
Die Bontfraiingpoot (Steganopus tricolor) is 'n voël en somerswerwer wat leef by kuswatermassas en soutpanne, hoofsaaklik in die weste. Die voël is 22 – 24 cm lank, 40 - 80 g groot met 'n vlerkspan van 42 cm. In Engels staan die voël bekend as die Wilson's Phalarope.
Houtbok (astrologie)
Volgens die Chinese kalender kom so ’n verbinding elke 60 jaar voor. Die laaste Houtbokjaar het in 2015 begin en volgens die Gregoriaanse kalender het dit geduur van 19 Februarie 2015 tot 17 Februarie 2016.
Houtbokjare
Die volgende jare is Houtbokjare:
Swartbergpas
Die Swartbergpas is 'n bergpas. Dit word algemeen beskou as die laaste meesterstuk van die padingenieur Thomas Bain en is teen die einde van die 19de eeu deur gevangenes gebou. Die pas vorm deel van die Swartberg Natuurreservaat, strek tussen die dorpe Oudtshoorn en Prins Albert, en word bestuur vir sy ekologiese, argeologiese en kultuur-historiese belang. Die pas is in 1988 as Nasionale Monument verklaar tydens die eeufees van sy bestaan.
Agtergrond
Die konstruksie van hierdie pas het gevolg na die oprigting van Meiringspoort in 1858, en die Seweweekspoort rondom dieselfde tyd ten einde 'n derde handels- en verbindingsroete te skep tussen die Klein Karoo, Groot Karoo en die Tuinroete, veral aangesien eersgenoemde twee roetes dikwels vir geruime tye gesluit moes word weens rotsstortings of vloedskade. In November 1881 is bouwerk aan die Prins Albert-kant begin. Hoewel die pas amptelik geopen is vir verkeer op 10 Januarie 1888, toon die datumsteen by die hoogste klipstuwal die jaar 1886, nadat dit rekonstrueer is as gevolg van hewige vloede wat in 1885 ondervind is in Oudtshoorn. Die pas is 27 kilometer lank, met 'n relatiewe steil helling van ongeveer 1:7, dit bereik 'n hoogte van 1 583 meter bo seevlak, en word geken aan kilometers van versperringsmure uit klip, skerp kronkeldraaie en asemrowende uitsigte.
Konstruksie
Thomas Bain, seun van bekende padinspekteur en geoloog, Andrew Geddes Bain, werkend in die George distrik, is in 1879 deur die regering opdrag gegee om 'n nuwe roete deur die Swartberg bergreeks te ondersoek en beplan. Die Swartberge strek oor die Klein Karoo en Groot Karoo, beide semi-droë gebiede in Suid-Afrika, en na bewering is voetpaaie oor hierdie berge tussen die dorpe Oudtshoorn en Prins Albert reeds in die 1830’s gebruik vir handelsverkeer. Bain se konstruksieplan is in 1880 deur die regering goedgekeur, en in 1881 is die tender van ene John Tassie teen 'n koste van ongeveer £18 120 aanvaar. Onder Tassie se leiding het sowat 100 Mosambiekers afkomstig van Delagoabaai met oprigting van die pas begin, maar het slegs 6 kilometer gevorder oor 'n tydperk van 13 maande totdat Tassie bankrot gespeel het. Bain het gevolglik die projek weer oorgeneem laat in 1883 en tussen 200 en 240 gevangenes se arbeid gebruik in die konstruksie van die pas.
National Freedom Party
Die National Freedom Party is 'n politieke party in Suid-Afrika. Die party is op 25 Januarie 2011 deur die voormalige nasionale voorsitter van die Inkatha-Vryheidsparty, Zanele kaMagwaza-Msibi, gestig.
Swartbergpas
Interessante feite
Ongeveer 150 gevangenes is oorlede gedurende die bou van die pas en hul grafte kan nog steeds daar gevind word. Gevangenes is gebruik om teen 'n laer koste te bou, hierdie arbeid het meegebring dat die koste van die bou van die pas van ongeveer £25 000 na ongeveer £18 120 verminder is. Gevaarlike gevangenes soos moordenaars is vasgeketting terwyl hulle klippe moes gekap het.
National Freedom Party
Die party is in Durban se stadsaal gestig met die oog op die Munisipale Verkiesing van 2011 met hulle fokus op KwaZulu-Natal.
Damian Hurley
Damian Hurley (gebore 4 April 2002) is 'n Engelse akteur. Hy is bekend vir sy rolle in die televisiereekse Today (1952), The Royals (2015), en Harry (2016).
Anne Archer
Anne Archer (gebore 24 Augustus 1947) is 'n Amerikaanse aktrise en vervaardiger. Sy is bekend vir haar rolle in die rolprente Fatal Attraction (1987), Patriot Games (1992), Short Cuts (1993), en Ghosts of Girlfriends Past (2009).
Theodor Heuss
Theodor Heuss ( Duitse uitspraak: [ˈte:odɔɐ ˈhɔʏs]; 31 Januarie 1884 - 12 Desember 1963) was 'n Wes-Duitse liberale politikus wat van 1949 tot 1959 as die eerste president van die Bondsrepubliek Duitsland gedien het. Behalwe die streng kanselier Konrad Adenauer, het Heuss se hartlike gedrag grootliks bygedra tot die stabilisering van die demokrasie in Wes-Duitsland gedurende die Wirtschaftswunder-jare. Voor sy loopbaan as politikus was hy 'n politieke joernalis.
Frank J. Coleman
Frank J. Coleman (1 Januarie 1889 – 28 November 1948) was 'n Amerikaanse akteur. Hy was bekend vir sy rol in die rolprent The Cave Girl (1921).
Mapumulo
Mapumulo is 'n dorpie in Vulamehlo Plaaslike Munisipaliteit onder die Ugu-distrik in KwaZulu-Natal, Suid-Afrika.
Owamboperdepram
Die Owamboperdepram (Zanthoxylum ovatifoliolatum) is 'n boom wat voorkom in Angola en Namibië. Die boom se FSA-nommer is 255.2.
Pozalmuro
Pozalmuro is 'n munisipaliteit in die provinsie Soria in die Spaanse outonome gebied Kastilië en León.
Lys van eerste ministers van die Kaapkolonie
Die volgende eerste ministers het aan die hoof van die Kaapkolonie se regering gestaan vandat verantwoordelike regering in 1872 toegestaan is tot aan Uniewording in 1910:
Johannes Rau
Johannes Rau ( Duitse uitspraak: [joˈhanəs ˈʁaʊ]; 16 Januarie 1931 - 27 Januarie 2006) was 'n Duitse politikus (SPD). Hy was president van Duitsland vanaf 1 Julie 1999 tot 30 Julie 2004 en minister-president van Noordryn-Wesfale van 20 September 1978 tot 9 Junie 1998. In laasgenoemde rol was hy ook president van die Bundesrat in 1982/83 en in 1994 / 1995.
Longyearbyen
Longyearbyen is die hoofstad en grootste stad van die Noorse provinsie Svalbard op die hoofeiland Spitsbergen en is die noordelikste stad van die wêreld. Die stad het 'n bevolking van 2 075 in 2007 gehad en het 'n oppervlakte van 242,86 km². Die stad is in 1906 van die Amerikaanse ondernemer John Munroe Longyear as mynstad gestig.
Herb Shriner
Herb Shriner (29 Mei 1918 – 23 April 1970) was 'n Amerikaanse akteur. Hy was bekend vir sy rolle in die rolprent Main Street to Broadway (1953) en in die televisiereekse Your Show of Shows (1950), The Colgate Comedy Hour (1950), en Screen Directors Playhouse (1955).
Libreville
Libreville (Frans vir Vrystad) is die hoofstad en grootste stad van Gaboen met 'n bevolking van 797 003 in 2013. Die stad is die tuiste van ongeveer die helfte van die bevolking van Gaboen en het een van die grootste Europeër-bevolking in Sentraal-Afrika.
Geografie
Libreville lê by die mond van die Komorivier, langs die Golf van Guinee. Daar is 7 distrikte in Libreville: Batterie IV, Quartier Louis, Mont-Bouët, Nombakélé, Glass, Oloumi en Lalala.
Geskiedenis
Die Mpongwé mense het gewoon op die plek waar Libreville vandag is. In 1839 is Gaboen oorgeneem deur die Franse Ryk. Later is 'n klein dorpie gebou vir slawe wat vrygelaat is en die naam Libreville (Vrystad) is in gebruik geneem. In 1960 was die bevolking 30 000, maar sedertdien het die stad se bevolking baie gegroei.
Lughawe
Libreville Internasionale Lughawe is 11 km ten noorde van die stad.
Shigemaru Takenokoshi
Shigemaru Takenokoshi (竹腰 重丸) is 'n voormalige Japannese sokkerspeler. Hy het vir die Japannese nasionale sokkerspan uitgedraf.
Annie Monroe
Annie Monroe is 'n Amerikaanse aktrise. Sy is bekend vir haar rolle in die rolprente Bad Roomies (2015), Spinning Man (2018), en You Can't Say No (2018), en in die televisiereeks Southland (2009).
Emilia Ares
Emilia Ares (gebore 3 Mei 1993) is 'n Amerikaanse aktrise. Sy is bekend vir haar rolle in die rolprente Falling Overnight (2011), V/H/S Viral (2014), en The Dark Tapes (2016), en in die televisiereeks Bosch (2014).
Suidwesdoring
Die suidwesdoring (Prosopis glandulosa) is 'n indringerplant en klein boompie wat inheems is aan die deelstate Arizona, Texas en die land Meksiko. In Suid-Afrika kom dit in die droë westelike gedeeltes van die land voor, die Noord-Kaap en die Karoo waar dit ook bekend staan as die muskietboom. Dit staan ook bekend as die heuningprosopis en in Engels staan dit bekend as die honey mesquite.
Voorkoms
Die boom is klein en Acacia-agtig met 'n veeragtige loof. Die bas is glad, donkerbruin en raak later grof.
Larry Shue
Larry Shue (23 Julie 1946 – 23 September 1985) was 'n Amerikaanse akteur en skrywer. Hy was bekend vir sy rol in die rolprent Sweet Liberty (1986).
Suidpoolroofmeeu
Die Suidpoolroofmeeu (Catharacta maccormicki) is 'n seldsame deurtogtrekvoël in Suider-Afrika en aasvreter om vistreilers. Die voël word 53 – 60 cm lank, 1,2 - 1,5 kg groot met 'n vlerkspan van 1,3 m. In Engels staan die voël bekend as die South polar skua.
Roman Herzog
Roman Herzog (5 April 1934 - 10 Januarie 2017) was 'n Duitse politikus, regter en regsgeleerde, wat van 1994 tot 1999 as president van Duitsland gedien het. Hy was 'n lid van die Christen-Demokratiese Unie (CDU) en was die eerste president wat ná die hereniging van Duitsland verkies is. Hy het voorheen as regter van die Federale Konstitusionele Hof gedien, en hy was die president van die hof 1987–1994. Voor sy aanstelling as regter was hy professor in die regte. Hy het die Karel de Griep-prys in 1997 ontvang.
John Hurt
John Hurt (22 Januarie 1940 – 25 Januarie 2017) was 'n Engelse akteur. Hy was bekend vir sy rolle in die rolprente Alien (1979), The Elephant Man (1980), 1984 (1984), en Hellboy (2004).
Davao Stad
Davao Stad (Engels: Davao City, Cebuano: Dakbayan sa Davao, Tagalog: Lungsod ng Dabaw) is ná Manila en Quezon Stad die derde grootste stad van die Filippyne. Die stad het 'n bevolking van 1 449 296 met 240 057 huishoudings in 2010 gehad en het 'n oppervlakte van 2 444 km².
Johan Arnold Smellekamp
Johan Arnold Smellekamp (16 Januarie 1812 – 25 Mei 1866) was 'n Nederlander wat tussen 1841 en 1852 as superkarga aan boord van die skepe Brazilië, die Animo en die Vasco da Gama na Port Natal en Delagoabaai gereis het om handelsbetrekkinge met die Natalse Voortrekkers aan te knoop.
In Maart 1842 kom hy saam met Georgius Gerardus Ohrig met 'n skoener in Port Natal aan en reis onmiddellik na Pietermaritzburg om met die Volksraad van Natalia te ontmoet. Daar is hy met groot entoesiasme ontvang. Die strate is met vlae versier wat selfs aangevul is met onderklere toe daar nie genoeg vlae was nie. Die Natallers was onder die wanindruk dat Smellekamp se aankoms gedui het op 'n volskaalse intervensie uit Nederland. Smellekamp was oënskynlik oorstelp met sy skielike belangrikheid en het niks gedoen om die indruk reg te stel nie. Met die Britse mag van Kaptein Thomas Charlton Smith nog 'n paar dae buite Port Natal, handig die Volksraad op 25 April 1842 'n dokument aan Smellekamp waarin hulle Natalia as 'n kolonie aan die Nederlandse Koning aanbied. Die Nederlandse Koning Willem II, wat in Oxford studeer het, diens gedoen het in die Engelse leër en die Belgiese en Nederlandse troepe aangevoer het in die Slag van Waterloo teen Frankryk, het die toenadering egter met minagting verwerp en enige verbintenis met die Natalse trekkers verwerp. Voor die jaar tot 'n einde gekom het maak hy dan ook aan White Hall verskoning vir die ophef wat veroorsaak is en verdoem Smellekamp en al sy aktiwiteite.
In die winter van 1844 besoek Hendrik Potgieter, die leier van Potchefstroom-Winburg wat 9 April 1844 onafhanklikheid verklaar het, Delagoabaai met die oog op 'n  weg  na  die see. Hy voer daar onderhandelinge met Smellekamp wat aanbeveel dat hy ter wille van handel deur Delagoabaai hom nader aan  die  hawe en noord van die 26°  breedtelyn buite Britse jurisdiksie vestig. Dit lei daartoe dat Potgieter in Junie 1845 saam met trekkers uit die gewese Republiek van Natalia na die Noordoos Transvaal trek waar Andries-Ohrigstad gestig word.
In 1853 vestig Smellekamp hom in die Zuid-Afrikaansche Republiek. Meningsverskille met ds. Dirk van der Hoff van die Nederduitsch Hervormde Kerk lei egter daartoe dat hy uit die Republiek verban word. Hy word in die Republiek van die Oranje-Vrystaat aangestel as landdros van Bloemfontein (1854-1856). Hy verteenwoordig Smithfield vanaf 1863 tot 1866 in die Volksraad van die Oranje-Vrystaat.
Nagayasu Honda
Nagayasu Honda (本田 長康) is 'n voormalige Japannese sokkerspeler. Hy het vier keer vir die Japannese nasionale sokkerspan uitgedraf.
Sandperdepram
Die sandperdepram (Zanthoxylum leprieurii) is 'n boom wat voorkom in Limpopo en Mpumalanga asook Angola, Benin, Burkina Faso, Demokratiese Republiek die Kongo, Eswatini, Ethiopië, Gaboen, Ghana, Guinee, Guinee-Bissau, Ivoorkus, Liberië, Mali, Mosambiek, Nigerië, Republiek die Kongo, Senegal, Sentraal-Afrikaanse Republiek, Sierra Leone, Soedan, Tanzanië en Uganda.
Die boom se FSA-nommer is 255.1.
Bill Cosby
Bill Cosby (gebore 1937 is ’n Amerikaanse akteur, komediant en veroordeelde gewelddadige seksuele oortreder. Hy is veral bekend vir The Cosby Show (1984–1992). The Cosby Show is ’n Amerikaanse TV-komediereeks oor ’n swart Amerikaanse middelklasgesin, die Huxtables. Die karakter dr. Huxtable, die pa, is deur Bill Cosby vertolk. Die program was veral in die 1980's en vroeë 1990’s gewild.
Lewensloop
William Henry "Bill" Cosby, Jr. is op 12 Julie 1937 in Philadelphia (Pennsylvania) in die Verenigde State van Amerika gebore. Cosby is in 1964 met Camille Hanks Cosby getroud. Die egpaar het vyf kinders.
Cosby was die eerste Afro-Amerikaanse man wat sy eie TV-reeks gehad het (I Spy in die 1960's) en die rasgrense met sy stand-up-komedie in die 1960's en 1970's kon oorsteek. Ná I Spy speel hy in talle reeks, waarvan sommige suksesvol was, soos Fat Albert and the Cosby Kids. In die 1980's word hy internasionaal bekend met sy sitkom The Cosby Show, die eerste TV-program om 'n swart gesin met 'n suksesvolle maatskaplike loopbaan uit te beeld.
Aan die begin van die 2000's is sy reputasie deur omstrede uitlatings oor die swart gemeenskap en verskeie aanklagte weens seksuele misbruik oorskadu. Cosby het erken dat hy verskeie vroue verdowingsmiddels toegedien het om met hulle om te gaan. Daarbenewens beken hy in 'n regsgeding in 2005 dat hy talle vroue met geld omgekoop het om te swyg, sodat sy vrou nie moes uitvind nie. Teen Augustus 2015 het meer as 40 vroue al aantygings teen hom gemaak, waarvan die meeste reeds verjaar het.
In 2016 het Cosby as gevolg van keratokonus heeltemal blind geword.
Vincent Coleman
Vincent Coleman (16 Februarie 1900 – 26 Oktober 1971) was 'n Amerikaanse akteur. Hy was bekend vir sy rolle in die rolprente The Scarlet Trail (1918), The Law of Nature (1919), For the Freedom of Ireland (1920), en Salome (1923).
Federale Alliansie
Die Federale Alliansie was 'n klein Suid-Afrikaanse politieke party wat twee setels in die Suid-Afrikaanse algemene verkiesing van 1999 verower het. Die party is in 1998 gestig en die leier was die Suid-Afrikaanse besigheidsmagnaat Louis Luyt.
In Februarie 2007 het die Federale Alliansie met die Vryheidsfront Plus saamgesmelt.
Georgius Gerardus Ohrig
Georgius Gerardus Ohrig (29 Augustus 1806, Amsterdam – 20 Junie 1852) was 'n Nederlandse handelaar van die handelshuis Klijn en Co. uit Amsterdam wat die Voortrekkers goedgesind was en verskeie pogings aangewend het om handelsbetrekkinge tussen Nederland en die Trekkers aan te knoop.
In Maart 1842 kom hy saam met Johan Arnold Smellekamp met 'n skoener in Port Natal waarna Smellekamp na Pietermaritzburg reis om met die Volksraad van Natalia te ontmoet. Dit lei tot 'n mislukte poging om die Natalia Republiek as 'n kolonie aan die Nederlandse Koning aan te bied.
Ohrigstad, oorspronklik Andries-Ohrigstad wat in Junie 1845 deur Hendrik Potgieter gestig is, is na Ohrig vernoem.
FIFA Sokker-Konfederasiebeker in 2001
Die FIFA Sokker-Konfederasiebeker in 2001 (Koreaans: 대한민국/일본 2001년; Japannees: 2001 韓国/日本; Engels: FIFA Confederations Cup) is van 30 Mei tot 10 Junie 2001 in Suid-Korea en Japan aangebied en het vir die twee gashere as ’n voorbereiding op die FIFA Sokker-Wêreldbekertoernooi in 2002 gedien. Dit was die derde sokker-konfederasiebeker wat onder FIFA se vaandel aangebied is. Die eerste twee toernooie in 1992 en 1995 is onder die naam Koning Fahd-beker aangebied en terugwerkend deur FIFA as Sokker-Konfederasiebekertoernooie erken.
Frankryk het die toernooi gewen nadat hulle die medegasheer Japan in die eindstryd geklop en sodoende die tweede span ná Brasilië in 1997 geword wat die kontinentale beker (2000), die wêreldbeker (1998) en die konfederasiebeker agtereenvolgens ingepalm het. Australië het in die derde en Brasilië in die vierde plek geëindig. Die ander medegasheer Suid-Korea is in die groepfase uitgeskakel. Dit was die derde toernooi waartydens die goue doel-reël vir die beslissing van ’n wedstryd ingespan is, dié reël is ook vir die twee vorige 1997- en 1999- asook die daaropvolgende 2003-toernooi ingespan, maar daarna weer geskrap.
Stadions
Wedstryde is in die volgende stede gespeel:
Deelnemende spanne
[[Lêer:2001 confed cup.png|duimnael|400px|Spanne wat aan die FIFA Sokker-Konfederasiebeker in 2001 deelgeneem het:
]]
Formaat
Die FIFA Sokker-Konfederasiebeker in 2001 is oor twaalf dae tussen agt verskillende nasies oor 16 wedstryde uitgespeel. Dit het op 30 Mei 2001 op die Daegu-wêreldbekerstadion met ’n wedstryd tussen Frankryk en die medegasheer Suid-Korea afgeskop. Die toernooi het geëindig by die Internasionale Stadion Jokohama in Jokohama op 10 Junie 2001 met die eindstryd tussen Japan en Frankryk, waartydens Frankryk die Sokker-Konfederasiebekertrofee ingepalm het. Dieselfde formaat is voorheen tydens die FIFA Sokker-Konfederasiebekertoernooie in 1997 en 1999 ingespan.
Groepfase
Die FIFA Sokker-Konfederasiebeker in 2001 is deur agt nasionale sokkerspanne uitgespeel. Vir die groepfase is die agt deelnemende spanne in twee groepe van vier spanne elk verdeel; elke span het een wedstryd teen elk van die ander spanne in dieselfde groep gespeel, dus het elke span drie wedstryde in die groepfase gespeel. Drie punte is vir ’n oorwinning toegeken, een vir ’n gelykop en geen punte vir ’n nederlaag: spanne wat met dieselfde aantal punte geëindig het, is volgens aangetekende doele gerangskik.
Klassifisering binne elke groep was gegrond op die volgende puntestelsel:
Aan die einde van die groepfase is die spanne gerangskik van die eerste na die vierde posisie, gegrond op versamelde wedstrydpunte, met die twee top spanne wat na die uitklopfase deurgedring het. As twee spanne gelyk op punte was, is die rangorde deur hul aantal aangetekende doele bepaal.
Uitklopfase
Van die begin van dié fase af het die toernooi ’n uitklopformaat aangeneem wat uit vier wedstryde bestaan het: twee halfeindstryde, ’n derdeplekwedstryd en die eindstryd.